Gaia (Final Fantasy VII)

Gaia er den fiktive verdenen i rollespillet Final Fantasy VII fra 1997.

Geografi 

På kontinentet i øst ligger den største byen, Midgar. Den er også hovedkvarteret til Shinra Electric Power Company, et digert konsern som opptrer som verdens de facto styresmakt. Shinras hovedmilitærbase, Junon, er også på dette kontinentet sammen med en chocobo-gård og en liten by kalt Kalm.

På kontinentet i vest ligger en fornøyelsespark, et badested og en bebyggelse på et platå kalt Cosmo Canyon. Stammen som bor i Cosmo Canyon legger vekt på å leve i harmoni med naturen. I denne bebyggelsen finnes det et observatorium som også blir brukt til forskning for de som studerer filosofien «Planet Life», som handler om at planeten er levende og at man skal ta hensyn til naturen. Det nordre kontinentet er et isdekt ødeland med noen få utgravnings- og utforskningsstasjoner. Det har også et vintersportssted. I sjøen rundt kontinentene finnes det undersjøiske steder man kan utforske med ubåt.

Midgar er hovedstaden i Gaia. Navnet er avledet fra norrøn mytologi hvor Midgard er den ene av ni verdener og hjemmet til menneskeheten.

Byen kontrolleres av Shinra Electric Power Company og er oppdelt i åtte enorme sektorer som hver og en har plass for en såkalt «Mako Reaktor», et kraftverk som leverer strøm ved å suge livsenergi direkte fra bakken. Sektorene er atskilt fra hverandre med noe som likner en mur. Byen er rund, og en slags mur går rundt hele byen. På denne «muren» står de åtte reaktorene. Rektorene står alltid mellom to sektorer, der hvor muren går. Alle murene møttes i midten, hvor det står en 70 etasjer høy skyskraper, som er hovedkontoret til Shinra Electric Power Company. Skyskraperen er langt større enn noen andre hus i byen, og kan alltid synes, uansett hvor i Midgar du befinner deg.

Byen består av to etasjer; En for de rike, og en for de fattige. En stor metallplate går over området hvor de fattige bor, og oppå denne bor de rike. Under platen kan ingen se dagslys, og luften er forurenset. Området der nede kalles «slummen». Det er mange ødelagte hus der, og folk bygger seg hus av det de finner. Nede i slummen ligger Wall Market, som er kjent for kriminaliteten som foregår der.

Midgar står sentralt i hendelsene som finner sted i Final Fantasy VII og flere av hovedpersonene bor der ved spillets begynnelse. I løpet av spillet og senere spill blir Midgar redusert fra verdens største by til en ruinhaug befestet med sykdom, død og fordervelse, som en advarsel om hva som kan skje hvis menneskene utnytter naturen uten betenkninger.

Shinra Electric Power Company
Shinra Electric Power Company er de som styrer verden i spillet Final Fantasy VII.

Shinra begynte med å produsere våpen, og etter en generasjon oppnådde de global dominasjon på grunn av at Mako ble oppdaget. Mako var et grønt stoff som lå inne i planeten, og var selve livsenergien dens. Shinra fant raskt ut av den kunne brukes til å lage energi av, og at den kunne gi folk overmenneskelige evner.

Shinra bygde en hær med makodusjede soldater kald SOLDIER, og med denne hæren stoppet han en konflikt som hadde pågått noen år. Etter dette oppnådde selskapet raskt kontroll over hele verden på grunn av folks avhengighet av Mako.

Shinra bygde en 70 etasjers høy skyskraper i byen Midgar, som hovedkontor. Shinra brydde seg ikke om de fattige i byen, og bygde enorme metallplater over byen som de rike kunne bo på. Han bygde også åtte makoreaktorer, og delte byen opp i åtte sektorer. Mellom hver sektor stod det en slik makoreaktor, som sugde makoenergi ut av bakken og gav strøm til sektoren den stod i. Disse reaktorene forurenset veldig mye, og gjorde himmelen over byen grå. Bakken i utkanten av byen var helt svart på grunn av all forurensningen, mens landskapet rundt var øde og grått. Shinra møtte motstand fra en gruppe som het AVALANCHE, som mente at den eneste måten å stoppe ødeleggelsen av planeten var å ta i bruk voldelige metoder, og disse startet en lang geriljakrig mot Shinra som endte med nederlag.

En ny gruppe ble senere opprettet av Barret Wallace, med det samme målet og det samme navnet. Shinra fikk vite at de holdt til i Sektor Sju, og bestemte seg for å slippe platen over hele sektoren. Alle i Sektor Sju ble drept, inkludert tre medlemmer av AVALANCHE. Shinra velger å ikke bygge opp igjen sektoren, men å heller la den bli som den er. Shinra ble senere drept av et elitemedlem av SOLDIER, som het Sephiroth. Sephiroth skulle komme til å sette hele verdens sikkerhet på spill.

Shinra hadde også en sønn, som tok over for seg når han døde. Denne sønnen, Rufus Shinra, ble imidlertid drept av en eksplosjon i kontoret sitt i høyeste etasje i hovedbygningen. Senere dukket han opp i filmen Final Fantasy VII Advent Children, hvor han forteller at han klarte å komme seg ut rett før taket raste over hodet på ham. I denne filmen er Shinraene endret standpunkt, og tyranniet er slutt.

Referanser 

Final Fantasy
Fiktive verdener